3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ และลูกค้าของบริษัท

  บริษัท ไทย โอ.พี.พี. จำกัด (มหาชน) ดำเนินธุรกิจอยู่ในด้านอุตสาหกรรมบรรจุภัณฑ์
  (Packaging) และการพิมพ์ที่เกี่ยวกับอุตสาหกรรมบรรจุภัณฑ์ (Commercial Printing)
  โดยมีรายละเอียดดังนี้

1.  กลุ่มฟิล์มพลาสติก คือ ผลิตภัณฑ์ที่ใช้ในอุตสาหกรรมบรรจุภัณฑ์ ทั้งด้านผลิตภัณฑ์อุปโภคบริโภค
    (Consumer Product) และผลิตภัณฑ์ที่ใช้ในอุตสาหกรรม(Industrial Product) ได้แก่

  ฟิล์มพลาสติกกลุ่มที่เป็นผลิตภัณฑ์ของบริษัท

-   ฟิล์มหด (Shrink Film ) ใช้สำหรับห่อสินค้า สำหรับงานที่ต้องการให้เห็นกล่อง หรือ
    สินค้าภายใน เนื่องจากมีลักษณะใส และ เงางาม ใช้ในการห่อสินค้า ที่ใช้เครื่องห่อชนิด
    L-Seal เช่น เครื่องเขียน แมกกาซีน อาหารกึ่งสำเร็จรูป ของเล่น ฯลฯ
    อีกทั้งใช้ในงานการห่อสินค้าสำหรับเครื่อง ชนิด Flat Film เช่น
    บะหมี่กึ่งสำเร็จรูปชนิดถ้วยรวมถึงประเภทอาหารแช่แข็ง
    ซึ่งฟิล์มชนิดนี้บริษัทมีทั้งนำเข้ามาจากต่างประเทศ และผลิตเอง
    โดยนโยบายของบริษัทนั้นจะเน้นการบริการลูกค้า โดยแบ่งเป็นกลุ่ม Premium
    (คุณภาพสินค้าสูง) และ กลุ่มลูกค้าทั่วไป
    ปัจจุบันมีผู้นำเข้าสินค้าในเกรดดังกล่าวเข้ามาจำหน่ายเพียง 2 ราย และ
    มีผู้ผลิตในประเทศเพียง 2 รายเช่นกัน ที่ผ่านมา สินค้า นำเข้าของ บริษัท
    เสียเปรียบคู่แข่งในด้านภาษีนำเข้า
    เนื่องจากนำเข้าจากประเทศอเมริกาซึ่งเทียบกับคู่แข่งที่ผลิตในประเทศมาเลเซีย
    อย่างไรก็ตามสำหรับการนำเข้าตั้งแต่วันที่ 1 มกราคม 2550
    การปรับลดพิกัดอัตราศุลกากรของฟิล์มชนิดนี้ลดลงจากร้อยละ 11.25 เหลือร้อยละ 5
    ทำให้ช่องว่างเรื่องภาษีลดลงค่อนข้างมาก
    ประกอบกับบริษัทมีสินค้าที่ผลิตเองซึ่งสามารถรองรับได้ทุกตามความต้องการของลูกค้าทุกกลุ่ม
    ในอนาคต คาดว่าจะมีสินค้าจากประเทศจีนเข้ามาทำตลาดในราคาถูก
    แต่คุณภาพยังไม่สามารถเป็นที่ยอมรับของลูกค้าได้ เนื่องจากฟิล์มชนิดนี้ต้องการคุณภาพที่ค่อนข้าง
    และสม่ำเสมอ

-   Cast Film
    คือฟิล์มที่ผลิตโดยกรรมวิธีการหลอมเม็ดพลาสติกให้เหลวและฉีด(Cast)ออกมาเป็นแผ่นบางๆใช้เป็นส่วนประกอบของบรรจุภัณฑ์ชนิดอ่อน
    (Flexible Packaging) ซึ่งใช้ในการทำซองขนมปังขนมขบเคี้ยว ซองบะหมี่
    ฯลฯซึ่งชนิดที่บริษัทฯ ผลิตนั้นจะเป็น Multilayer Film
    คือเนื้อฟิล์มจะประกอบด้วยชนิดพลาสติก หลายๆชั้น ซึ่งแต่ละชั้นจะเป็นพลาสติกต่างชนิด
    ฟิล์มที่ผลิตด้วยกรรมวิธีนี้ ได้แก่ ฟิล์ม CPP และ LLDPE เป็นต้น

-   ฟิล์มแมททัลไลซ์ (Metallized Film) คือการนำผลิตภัณฑ์จากฟิล์มพลาสติก
    มาผ่านกรรมวิธีการพ่นด้วยชั้นละอองอลูมิเนียม (Aluminium) บางๆในห้องสูญญากาศ
    ทำให้ฟิล์มมีสีเงาวาวและมีคุณสมบัติคล้ายอลูมิเนียมฟอยด์
    เมื่อนำไปใช้เพื่อบรรจุอาหารทำให้สามารถเก็บและถนอมอาหารได้นานขึ้น
    ซึ่งผลิตภัณฑ์ชนิดนี้ของบริษัทได้รับการส่งเสริมการลงทุนจากคณะกรรมการส่งเสริมการลงทุน
    (B.O.I.) แต่ปริมาณการส่งออกไปขายต่างประเทศยังน้อยมาก ประมาณ ร้อยละ 1
    เมื่อเทียบกับยอดขายในประเทศ

  ฟิล์มพลาสติกกลุ่มที่ซื้อมา-ขายไป

-   ฟิล์มยืด (Stretch Film)

  ใช้เป็นบรรจุภัณฑ์ที่ใช้แพร่หลายในโรงงานอุตสาหกรรมทั่วไป
  เป็นวัสดุในการรัดสินค้าเพื่อรวมหน่วยสินค้าช่วย
  ป้องกันไม่ให้สินค้าตกหล่นในระหว่างการขนส่งสินค้าแทนสายรัด ช่วยกันน้ำและกันฝุ่นได้เป็นอย่างดี
  ทั้งยังสามารถประยุกต์ใช้ในการพันกับสินค้าบางชนิดโดยตรง
  ปัจจุบันสินค้าฟิล์มยืดเป็นสินค้าที่โรงงานอุตสาหกรรมมีความต้องการสูง
  ทำให้มีผู้เห็นช่องทางการตลาด สามารถนำเข้าฟิล์มจากต่างประเทศเข้ามาจำหน่ายในประเทศ
  แต่เนื่องจากคุณภาพสินค้าจากต่างประเทศมีคุณภาพที่ด้อยกว่าสินค้าที่ผลิตในประเทศ
  และสินค้าคุณภาพไม่แน่นอน ทำให้ได้รับความนิยมในวงจำกัด
  เฉพาะลูกค้าที่ต้องการสินค้าราคาถูกเท่านั้น อย่างไรก็ตาม ลูกค้าที่เป็นบริษัทที่มีขนาดกลาง ถึง
  ขนาดใหญ่ พอใจกับการซื้อสินค้าที่ผลิตภายในประเทศมากกว่า เนื่องจากคุณภาพที่คงที่
  และการสามารถส่งสินค้าตามเวลาที่ต้องการและรวดเร็ว

-   ฟิล์มผนึกสุญญากาศ (Skin Vacuum Film)

  เป็นฟิล์มที่ผลิตจากเม็ดพลาสติกชนิดพิเศษ ใช้สำหรับอุตสาหกรรม อาหารแช่แข็ง
  โดยใช้กับเครื่องบรรจุชนิดสุญญากาศ ซึ่งสามารถทำให้ฟิล์มเป็นเสมือนชั้นผิวของสินค้า และ
  ฟิล์มชนิดนี้มีคุณสมบัติในการเก็บถนอมความสดของอาหารได้อย่างดีเยี่ยม และยังใช้ได้กับผลิตภัณฑ์
  ที่บรรจุแบบ Blister Pack โดยใช้แนบสินค้ากับพื้นกระดาษ แทนฝาครอบทีทำจาก โพลีสไตลีน
  (Polystyrene) และบรรจุโดยเครื่อง Skin Pack Machine ซึ่งฟิล์มชนิดนี้ เป็นฟิล์มที่บริษัท
  เป็นตัวแทนจำหน่ายในประเทศเพียงรายเดียวให้แก่บริษัท ไทย อ๊อฟเซท จำกัด
  ที่เป็นผู้ผลิตเพียงรายเดียวในประเทศเช่นกัน ลูกค้าหลักที่ใช้ฟิล์ม ขนิดนี้คือลูกค้า
  กลุ่มอาหารทะเลแช่แข็ง โดยส่วนใหญ่จะใช้กับอาหารแช่แข็งที่ส่งออกไปทางตลาดอเมริกา ซึ่งในปี
  2550
  ตลาดหดตัวลงเนื่องจากมีบริษัทผู้ส่งออกอาหารแช่แข็งบางรายได้ย้ายฐานการผลิตไปยังต่างประเทศ
  เช่น เวียดนาม เป็นต้น และคาดว่าปี 2551 สภาวะการตลาดในประเทศไม่ต่างจากปี 2550
  มากนัก

-   ฟิล์มไนล่อน (Nylon Film)

  เป็นฟิล์มไนล่อนในระบบการผลิต แบบ Co-extrudeโดยมี Nylon
  ฉีดร่วมออกมาพร้อมกับพลาสติกชนิด LLDPE เป็นฟิล์มที่มีความใสและแข็งแรง
  โดยการนำผลิตภัณฑ์ไปขึ้นรูปเป็นถุง แล้วนำไปบรรจุสินค้าที่วางบนถาดโฟม และใช้
  เครื่องบรรจุสุญญากาศ เพื่อกำจัดอากาศซึ่งอาจมีผลต่ออายุการเก็บของสินค้าออกจากถุง
  ทำให้คงความสดของสินค้าไว้ให้นาน

-   ฟิล์ม โอ.พี.พี.ชนิดผนึกด้วยความร้อน (Heatsealable O.P.P. Film)

  เป็นฟิล์มพลาสติกที่ใช้เป็นบรรจุภัณฑ์ และใช้กันมากในอุตสาหกรรมอุปโภคบริโภค
  ซึ่งบริษัทได้นำเข้ามาเป็นม้วนใหญ่แล้วมาผ่า และ กรอ
  ตามขนาดที่ลูกค้าต้องการทำให้ประหยัดต้นทุนกว่า สามารถแข่งขันในตลาดได้ กลุ่มลูกค้าที่ใช้
  Heatsealable OPP Film ได้แก่ กลุ่มลูกค้าอุตสาหกรรมผู้ผลิตสินค้าต่าง ๆ เช่น
  อาหารสำเร็จรูป สินค้าอุปโภคบางชนิด

-   ฟิล์มป้องกันรอยขีดข่วน (Protection Film)

  เป็นฟิล์มมี่ทำจากวัตถุดิบชนิด Polyethylene โดยที่ด้านหนึ่ง เป็นกาว
  เหมาะสำหรับสินค้าที่ต้องการป้องกันรอยขีดข่วนบนผิวของสินค้าในระหว่างการขนส่ง
  หรือในระหว่างกระบวนการผลิต โดยฟิล์มจะมีลักษณะพิเศษ คือ สามารถติดได้คงทน และ
  ไม่ทิ้งคราบกาวเมื่อลอกออก
  ซึ่งสินค้าที่มีจำหน่ายในประเทศส่วนใหญ่เป็นสินค้าที่นำเข้าจากต่างประเทศ เช่น เกาหลี ไต้หวัน
  ฝรั่งเศส และมาเลเซีย สำหรับปี 2550
  บริษัทเปลี่ยนจากการนำเข้ามาเป็นซื้อจากบริษัทในกลุ่มเดียวกัน
  ซึ่งเป็นบริษัทที่มีมาตรฐานเป็นที่ยอมรับในตลาด และผ่านการรับรองระบบคุณภาพมาตรฐาน ISO
  9001 : 2000 กลุ่มลูกค้าที่ใช้สินค้านี้ได้แก่ กลุ่มผู้ผลิตอะคลิลิค กลุ่มอุตสาหกรรมอลูมิเนียม
  สเตนเลส กลุ่มอุตสาหกรรมเครื่องใช้ไฟฟ้า อุตสาหกรรมกระจก ฯลฯ

-   ฟิล์มไนล่อน (Nylon Film)

  ในตลาดปัจจุบันมี 2 ชนิด คือ ชนิด Lamination และ Co-extrude
  ซึ่งบริษัทเลือกการผลิตแบบ Co-extrude เนื่องจากขั้นตอนการผลิตที่สั้น และ ประหยัดขั้นตอน
  ทำให้มีต้นทุนการผลิตที่ต่ำกว่า ทำให้ได้เปรียบในเรื่องราคาขาย รวมถึงทางบริษัท
  ได้มีการลงทุนเครื่องตัดถุง ทำให้สามารถตัดถุงได้เอง สามารถรองรับงานตามที่ลูกค้าสั่ง
  ได้รวดเร็ว ทันต่อความต้องการของลูกค้ากลุ่มลูกค้าที่ใช้ฟิล์มไนล่อน (Nylon Film) ได้แก่
  กลุ่มลูกค้า อาหารแช่แข็ง (Frozen Food) กลุ่มโรงพิมพ์บรรจุภัณฑ์ ตัวแทนจำหน่าย

  2. กลุ่มบริการการพิมพ์ (รวมงานพิมพ์ฉลากกาว)

  เป็นสินค้าที่นำไปติดบนบรรจุภัณฑ์ของลูกค้าซึ่งบริษัทผลิตและจำหน่ายโดยตรงให้กับลูกค้า
  ที่เป็นผู้ผลิตสินค้าอุปโภคและบริโภครายใหญ่ในประเทศหลายราย ซึ่งแบ่งเป็น 2 ประเภทการพิมพ์
  ดังนี้

-   การพิมพ์บน Plastic Film ทั่วไป ซึ่งนำไปใช้ทำเป็นซองอ่อน (Flexible Packaging)
    สำหรับบรรจุผลิตภัณฑ์อาหาร หรือผงซักฟอก เป็นต้น พิมพ์โดยใช้ระบบกราเวียร์(Gravure)

-   การพิมพ์ฉลากกาว (Sticker) แบบม้วน พิมพ์ได้ทั้งบนกระดาษและพลาสติก
    สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ
    ระบบการพิมพ์แบบผสมผสาน คือ ระบบ Roto-Letterpress และ ระบบ Silk Screen
    ซึ่งทำให้คุณภาพงานพิมพ์มีความโดดเด่น และ สวยงามคมชัด

  และด้วยบริษัทมีทีมงานขายและบริการที่มีประสบการณ์และความชำนาญ
  ประกอบกับมีชื่อเสียงในด้านเทคนิคการพิมพ์ ทำให้เป็นที่ไว้วางใจของลูกค้า
  ตลอดจนความใส่ใจในทุกความต้องการของลูกค้า
  ทำให้ความสัมพันธ์ระหว่างลูกค้ากับบริษัทเป็นไปด้วยดี ซึ่งกลยุทธ์ทางการตลาดที่สำคัญของบริษัทฯ
  คือ การเข้าพบเพื่อเจรจากับลูกค้าโดยตรง
  พร้อมทั้งให้คำแนะนำในการพัฒนาบรรจุภัณฑ์ของลูกค้าให้มีความโดดเด่น
  ด้วยเทคนิคการพิมพ์ที่ทันสมัยและเหมาะสมกับการนำไปใช้กับเครื่องจักรของลูกค้า

  3. กลุ่มหลอดลามิเนท

  ผลิตจากการนำแผ่นพลาสติก LLDPE
  พิมพ์และเคลือบอลูมิเนียมฟอยล์มาเคลือบติดกันเพื่อทำเป็นWEB (ส่วนของตัวหลอด)
  นำมาเข้าเครื่องทำหลอดเพื่อขึ้นเป็นรูปหลอดขนาดต่างๆตามที่ลูกค้ากำหนดพร้อมอัดใส่Shoulderและฝาปิดเป็นหลอดยาสีฟัน
  ส่งให้ลูกค้าเข้าเครื่องบรรจุยาสีฟัน
  เนื่องจากการลงทุนในอุตสาหกรรมนี้ใช้เงินลงทุนค่อนข้างสูงและเครื่องจักรเป็นเครื่องจักรที่ใช้ในการผลิตหลอดยาสีฟันโดยเฉพาะ
  ไม่สามารถดัดแปลงใช้ในอุตสาหกรรมชนิดอื่น

สิทธิพิเศษในการประกอบธุรกิจ

1)  บัตรส่งเสริมการลงทุน

  ปัจจุบันบริษัทยังคงมีบัตรส่งเสริมการลงทุนที่
  บริษัทฯได้รับสิทธิประโยชน์ในการส่งเสริมการลงทุนตามพระราชบัญญัติส่งเสริมการลงทุน จำนวน
  1 ฉบับ เป็นเวลา เจ็ดปี

ได้รับสิทธิบัตรจากคณะกรรมการส่งเสริมการลงทุน 1 ฉบับ และมีสิทธิประโยชน์ดังนี้

+-------------------------------------------+--------------------------+
| สิทธิประโยชน์                                | บัตรส่งเสริมเลขที่            |
|                                           | 1481(2)/2547             |
|                                           |                          |
|                                           | Metallized Film          |
+-------------------------------------------+--------------------------+
| ม.25นำเข้าคนต่างด้า                          | /                        |
| วซึ่งเป็นช่างฝีมือได้ตามจำนวนและระยะเวลาตามสมควร |                          |
+-------------------------------------------+--------------------------+
| ม. 26                                     | /                        |
| ให้คนต่างด้าวทำงานเฉพาะตำแหน่งได้ต             |                          |
| ามจำนวนและระยะเวลาที่คณะกรรมการให้ความเห็นชอบ |                          |
+-------------------------------------------+--------------------------+
| ม. 29 ลดหย่อนอากรขาเข้าสำหรับเครื่องจักร        | กึ่งหนึ่งเว้นแต่ร              |
|                                           | ายการเครื่องจักรที่มีอากรขาเข้า |
|                                           | ต่ำกว่าร้อยละสิบไม่ได้รับลดหย่อน |
+-------------------------------------------+--------------------------+
| ม                                         | /                        |
| . 31 ยกเว้นภาษีเงินได้นิติบุคคล มีกำหนดเวลา เจ็ด ปี |                          |
+-------------------------------------------+--------------------------+
| ม. 34 ยกเว้นไม่ต้องนำเงิน                     | /                        |
| ปันผลจากกิจการที่ได้รับส่งเสริมไปรวมคำนวณภาษีเงินได้ |                          |
+-------------------------------------------+--------------------------+
| ม. 36(1) ยกเว้นอากรขาเข้าสำหรับวัตถุดิบ         | /                        |
| และวัสดุจำเป็นที่ต้องนำเข้าม                     |                          |
| าจากต่างประเทศเพื่อผลิตเพื่อการส่งออกเป็นระยะเวลา |                          |
| 1 ปี นับแต่วันนำเข้าครั้งแรก                     |                          |
+-------------------------------------------+--------------------------+
| ม. 36(2) ให้ยกเว้นอากรขาเข้าสำหรับข           | /                        |
| องที่ได้รับการส่งเสริมนำเข้า และส่งกลับออกไปใน 1 ปี |                          |
+-------------------------------------------+--------------------------+
| ม. 37 ได้รับอนุญาตให้นำหรือ                    | /                        |
| ส่ง เงินออกนอกราชอาณาจักร เป็นเงินตราต่างประเทศ |                          |
+-------------------------------------------+--------------------------+

2)  สิทธิอื่น -

3)  ข้อจำกัดในการประกอบธุรกิจ -

* วันที่เริ่มมีรายได้ของโครงการนี้คือ วันที่ 4 มกราคม 2549

(2) ตลาดและภาวะการแข่งขัน

(ก) กลยุทธ์ทางการตลาด และการจัดจำหน่าย และลักษณะของลูกค้า

จุดเด่นของบริษัท

1.  บริษัทฯ เน้นเรื่องการบริการที่ดี ตรงต่อเวลา รวมถึงความสัมพันธ์ที่ดีต่อลูกค้า

2.  บริษัทฯ เน้นในเรื่องคุณภาพของสินค้า เพื่อให้สินค้าที่ผลิตมีคุณภาพเป็นไปตามมาตรฐาน
    และเป็นที่พึงพอใจของลูกค้า

3.  บริษัทฯ มีความรู้ ความชำนาญ และมีประสบการณ์
    ในเรื่องเกี่ยวกับเทคนิคการผลิตและการจำหน่ายฟิล์ม รวมถึงบริการงานพิมพ์บนแผ่นฟิล์ม

4.  บริษัทฯ มีขบวนการ กรรมวิธีการผลิต และเครื่องจักรที่มีเทคโนโลยีที่ทันสมัย

ช่องทางการจำหน่าย

1.  กลุ่มผลิตภัณฑ์ฟิล์มพลาสติก

  บริษัทมีการจำหน่ายตรง (Direct sales) และผ่านผู้แทนขาย (Agent)
  โดยมีเป้าหมายในการขยายตลาดไปยังภูมิภาคเพิ่มขึ้น
  ซึ่งกลุ่มลูกค้าเป้าหมายของฟิล์มสามารถแบ่งเป็นกลุ่มต่างๆ ดังนี้

-   กลุ่มลูกค้าโรงงานอุตสาหกรรมประเภทต่างๆ เช่น กลุ่มอุตสาหกรรมอาหาร
    กลุ่มอุตสาหกรรมเครื่องไฟฟ้า และ อิเลคทรอนิค กลุ่มอุตสาหกรรมเฟอร์นิเจอร์
    กลุ่มอาหารทะเลแช่แข็ง ฯลฯ

-   กลุ่มลูกค้าประเภท ศูนย์กระจายสินค้าที่ต้องพันสินค้าบนแท่นวาง(Pallet)

2.  กลุ่มงานพิมพ์ฉลากกาว (Sticker Label Printing)

  บริษัทผลิตและจำหน่ายโดยตรงให้กับลูกค้า (Direct sales)
  ให้กับลูกค้ากลุ่มอุตสาหกรรมผู้ผลิตสินค้าอุปโภค-บริโภค ในปี 2551
  นี้บริษัทมีเป้าหมายที่จะขยายฐานตลาดเน้นทำตลาดเชิงรุก โดยการสร้างงานพิมพ์ใหม่ๆ
  เพื่อเพิ่มตลาดไปสู่ลูกค้ากลุ่มใหม่เพิ่มเติม เช่นกลุ่มอุตสาหกรรมชิ้นส่วนยานยนต์และน้ำมันหล่อลื่น
  กลุ่มอุตสาหกรรมอาหาร เช่น อุตสาหกรรมอาหารสำเร็จรูปแช่แข็ง
  และกลุ่มอุตสาหกรรมเครื่องปรุง

3.  กลุ่มหลอดลามิเนท (Laminate Tube)

  ปัจจุบันบริษัทได้มีการร่วมทุนกับบริษัทในประเทศเวียดนาม
  ตามนโยบายของลูกค้ารายใหญ่ของบริษัทซึ่งเป็นบริษัทข้ามชาติที่ได้ย้ายฐานการผลิตไปที่ประเทศเวียดนาม
  เพื่อผลิตและจำหน่ายทั่วทั้งภูมิภาคเอเชีย ส่วนลูกค้าในประเทศที่มีอยู่ในปัจจุบัน
  บริษัทจัดจำหน่ายเพียงรายเดียว
  มีผลให้สัดส่วนโครงสร้างรายได้และโครงสร้างอัตรากำลังคนของบริษัทเปลี่ยนแปลงไป

  ด้านความสัมพันธ์กับลูกค้าโดยส่วนใหญ่ของบริษัท
  เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
  และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

(ข) สภาวะการแข่งขัน

  กลุ่มฟิล์มพลาสติก สำหรับปี 2550 โดยภาพรวมไม่แตกต่างจากปี 2549 มากนัก
  ขณะที่บริษัทต้องเผชิญสภาวะการแข่งขันทั้งในด้านราคาและคุณภาพค่อนข้างสูง
  ทั้งในด้านราคาเม็ดพลาสติกซึ่งเป็นวัตถุดิบหลักในการผลิตของผลิตภัณฑ์กลุ่มฟิล์มพลาสติกมีความผันผวนทางด้านราคา
  และสูงขึ้นมากในช่วงปลายปี 2550 ประกอบกับพิกัดอัตราภาษีที่นำเข้าที่ลดลง
  ทำให้มีผู้นำเข้ามาขายแข่งกับบริษัทหรือลูกค้าบางรายหันไปนำเข้าแทนการซื้อจากบริษัท
  ทำให้บริษัทต้องปรับกลยุทธ์ เพื่อพยายามรักษารายได้ในส่วนนี้
  บริษัทตระหนักดีว่าท่ามกลางกระแสการแข่งขันทั้งหลายที่ได้กล่าวมานั้น
  นอกเหนือจากเรื่องที่บริษัทได้เปรียบอันเนื่องจากความชำนาญในการผลิตที่ยาวนาน
  เป็นสิ่งที่ทำให้คุณภาพและราคาของสินค้าของบริษัทยังเป็นที่สามารถแข่งขันกับผู้ขายรายใหม่ที่เกิดขึ้นมาได้
  และในปีนี้เอง
  ทางบริษัทได้มีการจัดสรรเขตความรับผิดชอบของบุคลากรทางการขายและการตลาดเพื่อให้เข้ามารับผิดชอบในแต่ละเขตการขาย
  (Focus Strategy)
  ที่จะสามารถเพิ่มฐานลูกค้าและเพิ่มประสิทธิภาพการให้บริการแก่ลูกค้าได้อย่างใกล้ชิดทั่วถึง
  เพื่อสร้างความพึงพอใจสูงสุดให้กับลูกค้าอันเป็นเป้าหมายสำคัญขององค์กรอีกด้วย

กลุ่มงานพิมพ์ฉลากกาว ในปี2550 ที่ผ่านมาการแข่งขันค่อนข้างรุนแรงเช่นเดียวกัน
โดยเฉพาะด้านราคานอกเหนือจากสาเหตุที่บริษัทต่างชาติเข้ามาลงทุนในธุรกิจประเภทเดียวกันกับบริษัท
ประกอบกับสภาวะเศรษฐกิจในประเทศซบเซาจากการประหยัดการใช้จ่ายของผู้บริโภค
จากสาเหตุความวิตกกังวลเกี่ยวกับราคาน้ำมันและเศรษฐกิจสหรัฐอเมริกาที่กระทบต่อเศรษฐกิจโลกในอนาคต
ทำให้รายได้จากกลุ่มนี้ต่ำกว่าเป้าหมายที่ตั้งไว้ อย่างไรก็ตามบริษัทมียอดขายในปี 2550 อยู่ที่
191.87 ล้านบาท มีการเติบโต 3% เทียบกับปี 2549
โดยบริษัทเชื่อว่าเป็นผลจากที่บริษัทได้พยายามพัฒนาเทคนิคการผลิตอย่างต่อเนื่องและขยายการลงทุนในเครื่องจักรและเครื่องมือการตรวจสอบคุณภาพงานพิมพ์
ให้มีประสิทธิภาพสูงเพื่อสามารถแข่งขันกับคู่แข่งได้

สัดส่วนการขายให้ลูกค้า 10 รายใหญ่ในช่วง 3 ปีที่ผ่านมา มีดังนี้

  ------------------------------------- ----------- ----------- -----------
  ลูกค้า 10 รายใหญ่                        2550        2549        2548

  สัดส่วนเป็นเปอร์เซนต์ / ยอดขาย             41 %        45 %        44 %
  ------------------------------------- ----------- ----------- -----------

  เนื่องจากกลยุทธ์ขององค์กร (Corporate Strategy)
  มุ่งดำเนินธุรกิจอย่างระมัดระวังที่มุ่งกระจายความเสี่ยง (Diversify Risk)
  ลดการพึ่งพาในกลุ่มธุรกิจกลุ่มใดกลุ่มหนึ่งเท่านั้น ซึ่งสอดคล้องกับกลยุทธ์ทางการตลาด
  (Marketing Strategy) ที่กระจายฐานของลูกค้า
  เมื่อเทียบสัดส่วนแล้วจึงไม่มีการขายให้ลูกค้ารายหนึ่งรายใดมากกว่าร้อยละ 30 ของรายได้รวม

 จำนวน ขนาดของคู่แข่งขัน และส่วนแบ่งการตลาด

1.  กลุ่มฟิล์มพลาสติก : โดยโครงสร้างของตลาดในกลุ่มนี้ โดยเฉพาะฟิล์มยืด เป็น Mass
    Product ซึ่งมีคู่แข่งขันเข้ามาในตลาดจำนวนมากราย บริษัทมีส่วนแบ่งการตลาดไม่น้อยกว่า
    20 %

2.  กลุ่มบริการงานพิมพ์ฉลากกาว : สำหรับตลาดเป้าหมายของบริษัทฯ เป็นตลาดกลุ่มบน
    ที่แข่งขันกันในด้านเทคโนโลยีและนวัตกรรมการผลิต คู่แข่งในระดับนี้มีเพียง 4 ราย
    สำหรับคู่แข่งระดับกลางภายในประเทศมีจำนวนไม่น้อยกว่า 20 ราย

3.  กลุ่มหลอดลามิเนท : เป็นการผลิตที่ใช้เทคโนโลยีและความชำนาญเฉพาะ
    พบว่าคู่แข่งขันในประเทศจำนวนไม่มากนัก แต่จะมีคู่แข่งจากต่างประเทศ
    โดยเฉพาะกลุ่มประเทศในภูมิภาคอาเซียน

(3) การผลิตหรือการจัดหาผลิตภัณฑ์เพื่อจำหน่าย

 ปัจจุบันบริษัท ไทย โอ.พี.พี.จำกัด (มหาชน) มีโรงงาน 5 แห่ง ตั้งอยู่ ตามลำดับ ดังนี้

1.  119 หมู่ 4 นิคมอุตสาหกรรมลาดกระบัง ถนนฉลองกรุง แขวงลำปลาทิว เขตลาดกระบัง
    กรุงเทพฯ โทร. 02-326-0929-30 โดยทำการผลิตหลัก ในกลุ่มผลิตภัณฑ์พลาสติกฟิล์ม

2.  3706/1 ซอยประดู่ 1 แขวงบางโคล่ เขตบางคอแหลม กรุงเทพฯ
    โดยทำการรับจ้างพิมพ์ผลิตภัณฑ์ในกลุ่มบริการการพิมพ์ โทร 02-294-5696

3.  2234/3-5 ถนน จันทน์ แขวงช่องนนทรี เขตยานนาวา กรุงเทพฯ 10120
    โดยทำการผลิตงานพิมพ์ฉลากกาวโทร. 02-678-1051-5 , 02-285-4940

4.  85/2 หมู่ 1 นิคมอุตสาหกรรมเวลโกรว์ ตำบลหอมศีล อำเภอบางปะกง จังหวัดฉะเชิงเทรา
    โดยทำการผลิตในกลุ่มผลิตภัณฑ์หลอดลามิเนท โทร. 038-570860 – 2 , 038-842-762 -
    5

5.  91/3 หมู่ 5 ตำบลบางสมัคร อำเภอ บางปะกง
    จังหวัดฉะเชิงเทราโดยทำผลิตฟิล์มแมททัลไลซ์ ( Metallized Film) โทร
    038-571-676-9

กำลังการผลิตและปริมาณกำลังการผลิตจริง

+----------------------------------------+---------+--------+---------+
| รายการ                                 | 2550    | 2549   | 2548    |
+----------------------------------------+---------+--------+---------+
| กำลังการผลิตเต็มที่                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 4,200   | 4,200  | 4,200   |
+----------------------------------------+---------+--------+---------+
| Metallized Film                        | 2,700   | 2,700  | 2,700   |
+----------------------------------------+---------+--------+---------+
| การพิมพ์ (พัน ต.ร.ม)                      | 4,700   | 4,700  | 2,475   |
+----------------------------------------+---------+--------+---------+
| หลอดลามิเนท (ล้านหน่วย)                   | 70      | 70     | 70      |
+----------------------------------------+---------+--------+---------+
| (เวลาทำงาน 24 ชั่วโมง/วัน : 300 วัน/ปี)     |         |        |         |
+----------------------------------------+---------+--------+---------+
| ปริมาณการผลิตจริง                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 2,320   | 2,451  | 2,566   |
+----------------------------------------+---------+--------+---------+
| Metallized Film                        | 1,050   | 1,380  | 1,274   |
+----------------------------------------+---------+--------+---------+
| การพิมพ์ (พัน ต.ร.ม.)                     | 3,685   | 3,450  | 2,325   |
+----------------------------------------+---------+--------+---------+
| หลอดลามิเนท (ล้านหน่วย)                   | 26.81   | 23.69  | 35.07   |
+----------------------------------------+---------+--------+---------+
| การใช้กำลังการผลิต (%)                    |         |        |         |
+----------------------------------------+---------+--------+---------+
| ผลิตฟิล์ม                                 | 55.24   | 58.36  | 61.10   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | (5.35)  | (4.48) | 7.87    |
+----------------------------------------+---------+--------+---------+
| Metallized Film                        | 38.89   | 51.11  | 47.19   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | (23.91) | 8.32   | 61.88   |
+----------------------------------------+---------+--------+---------+
| การพิมพ์                                 | 78.40   | 73.40  | 93.94   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | 6.81    | *(     | 3.44    |
|                                        |         | 21.87) |         |
+----------------------------------------+---------+--------+---------+
| หลอดลามิเนท                             | 38.30   | 33.84  | 50.10   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | 13.18   | (      | 3.94    |
|                                        |         | 32.45) |         |
+----------------------------------------+---------+--------+---------+

  * ปี 2549 บริษัทลงทุนในเครื่องพิมพ์ เพิ่มจำนวน 1 เครื่อง
  ทำให้กำลังการผลิตเต็มที่ของแผนกนี้เพิ่มขึ้นตามที่แสดง

  ---------------- ------------------------ ---------- --------- ----------
  จำนวนกะที่ผลิต      ( 1 กะ ต่อ 8 ชั่วโมง)       2550       2549      2548

  ผลิตฟิล์ม           กะที่ผลิตได้                 3 กะ       3 กะ      3 กะ

                   กะที่ผลิตจริง                3 กะ       3 กะ      3 กะ

  การพิมพ์           กะที่ผลิตได้                 3 กะ       3 กะ      3 กะ

                   กะที่ผลิตจริง                2 กะ       2 กะ      2 กะ

  หลอดลามิเนท       กะที่ผลิตได้                 3 กะ       3 กะ      3 กะ

                   กะที่ผลิตจริง                3 กะ       3 กะ      3 กะ
  ---------------- ------------------------ ---------- --------- ----------

วัตถุดิบ และผู้จำหน่ายวัตถุดิบ

วัตถุดิบ

วัตถุดิบที่ใช้ในการผลิตสินค้าหลักของบริษัทฯ นั้น สามารถแบ่งออกเป็น 3 ประเภท ดังต่อไปนี้

จำนวนผู้จำหน่ายวัตถุดิบ

  ------------------------------- ------------- ------------- ------------
                                  2550          2549          2548

  เม็ดพลาสติก P.P. และ P.E.         8 ราย         10 ราย        9 ราย

  ฉลากกาว (Sticker)               11 ราย        15 ราย        15 ราย

  ฟิล์มสำเร็จรูป                      9 ราย         10 ราย        9 ราย
  ------------------------------- ------------- ------------- ------------

อัตราส่วนที่ซื้อ(ในประเทศ : ต่างประเทศ)

  ------------------------------- ------------- ------------- ------------
                                  2550          2549          2548

  เม็ดพลาสติก P.P. และ P.E.         82 : 18       73 : 27       73 : 27

  ฉลากกาว (Sticker)               100 : 0       100 : 0       97 : 3

  ฟิล์มสำเร็จรูป                      95 : 5        92 : 8        90 : 10
  ------------------------------- ------------- ------------- ------------

จากตารางจะเห็นได้ว่าในส่วนของวัตถุดิบจำพวกเม็ดพลาสติก P.P. (Polypropylene) และ
P.E. (Polyethylene)
ทางบริษัทสามารถหาแหล่งวัตถุดิบจากแหล่งภายในประเทศได้มากกว่าร้อยละ 70
ซึ่งนับว่าเป็นผลดีในแง่การควบคุมต้นทุนผลิต และความเสี่ยงของบริษัทฯ
จากการแปรผันทางเงินตราต่างประเทศได้ ส่วนแหล่งวัตถุดิบในประเทศ บริษัทฯ
มิได้พึ่งพิงการซื้อวัตถุดิบจากผู้จำหน่ายแต่เพียงรายเดียวและมิได้มีสัญญาหรือข้อผูกมัดการซื้อวัตถุดิบในอนาคต
ด้วยเหตุนี้จึงทำให้บริษัทฯ สามารถต่อรองการซื้อขายกับผู้จำหน่ายวัตถุดิบรายอื่น ๆ
ได้หากมีการเปลี่ยนแปลงในราคาวัตถุดิบของผู้จำหน่ายแห่งใดแห่งหนึ่ง

วัสดุที่นำมาใช้ทดแทนวัตถุดิบ : บริษัทฯ
ได้ศึกษาความเป็นไปได้ที่จะหาวัสดุที่นำมาใช้ทดแทนวัตถุดิบที่ต้องนำเข้ามาจากต่างประเทศ
ซึ่งได้เปลี่ยนสูตรผสมเม็ดพลาสติกได้สำเร็จ สำหรับฟิล์มบางประเภท
โดยใช้วัตถุดิบที่ผลิตได้ในประเทศไทย สำหรับกลุ่มหลอดลามิเนท
การพัฒนาทางเทคโนโลยีของบริษัทฯ ทำให้บริษัทฯ สามารถผลิตหลอดที่ใช้ Aluminum Foil
ที่บางลง ซึ่งสามารถลดต้นทุนในการผลิตได้
อีกทั้งยังเป็นผลดีต่อลูกค้าที่สามารถลดต้นทุนการผลิตได้เช่นกัน

ผู้จำหน่าย

เนื่องจากบริษัทเน้นวัตถุดิบที่คุณภาพสูง
มีการพัฒนาของการจัดระบบการจัดซื้อทั้งในส่วนฐานข้อมูลข้อมูล
การเชื่อมต่อระหว่างฝ่ายผลิตและคลังวัตถุดิบกับฝ่ายจัดซื้อ
การจัดระบบการจัดซื้อให้มีกระบวนการจัดฐานข้อมูลเพื่อช่วยตัดสินใจและแยกแยะจัดกลุ่มงานให้ชัดเจนมากขึ้น

ซึ่งแนวโน้มในอนาคตบริษัทฯ ยังคงซื้อวัตถุดิบจากผู้จำหน่ายรายเดิม
ซึ่งก็ได้รับการตอบรับเป็นอย่างดีเช่นกัน
ความสัมพันธ์กับผู้จำหน่ายเป็นความสัมพันธ์ในทางธุรกิจโดยปกติ ที่ตั้งอยู่บนพื้นฐานความยุติธรรม
ความซื่อสัตย์ และผลประโยชน์ร่วมกันและมีสายสัมพันธ์ทางธุรกิจระหว่างกันมายาวนาน

ข. ขบวนการผลิตมีการกำจัดวัสดุเหลือใช้

กระบวนการผลิตฟิล์มของบริษัทเป็นกระบวนการผลิตแบบใช้ความร้อนเป็นตัวหลอมละลายแล้วรีดเป็นแผ่นพลาสติก
ซึ่งไม่ก่อให้เกิดมลพิษทำลายสิ่งแวดล้อม ใช้วัตถุดิบเม็ดพลาสติกในกลุ่ม P.E. (Polyethylene)
ซึ่งไม่มีความเป็นพิษเมื่อหลอมละลาย อีกทั้งในกระบวนการผลิต
ยังมีเศษฟิล์มบางส่วนที่สามารถหมุนเวียนกลับเข้าสู่กระบวนการผลิต (Re-cycle)
ส่วนเศษพลาสติกที่เป็นของเสียเหลือจากการผลิตก็สามารถขายตลาดล่าง
เพื่อนำไปหลอมเป็นเม็ดใหม่สำหรับนำไปใช้ผลิตกับสินค้าอีกประเภท เช่น ทำถุงขยะ ฉีดถังพลาสติก

สิ่งปฏิกูลและวัสดุไม่ใช้แล้วที่เป็นอันตรายและไม่เป็นอันตราย
ตามที่กำหนดไว้ในประกาศกระทรวงอุตสาหกรรมที่ออกตามความในพระราชบัญญัติโรงงาน พ.ศ.
2535
บริษัทได้ทำสัญญาว่าจ้างให้บริษัทผู้ให้บริการบำบัดและกำจัดของเสียจากอุตสาหกรรมเป็นผู้ดำเนินการ
และบริษัทไม่มีข้อพิพาทหรือการถูกฟ้องร้องเกี่ยวกับสิ่งแวดล้อม ในปีที่ผ่านมา

(4) งานที่ยังไม่ส่งมอบ

- ไม่มี –